Портрет жанрын дауам итеп, 1871—1872 йылдарҙа П.M. Третьяков заказы буйынса Рәсәй яҙыусылары һәм ғалимдары: И. С. Тургенев, А. Н. Островский, Ф.M. Достоевский, А. Н. Майков, В. И. Даль, М. П. Погодин портреттарын башҡара; Мәскәү сауҙагәре И. С. Камыниндың портретын яҙа.М. Нестеров яҙған: «Ә уның портреттары? Островский геройҙарының бөтә даирәһен тиерлек үҙ эсенә алған был „сауҙагәр Камынин“ һәм Островский, Достоевский, Погодин үҙе — был тотош бер дәүер түгелме ни? Шундай иҫке төҫтәр ябай һүрәттәр менән сағылдырылған Перовтың портреттары оҙаҡ йәшәйәсәк һәм Лука Кранач портреттары һәм антик скульптура портреттары кеүек моданан сыҡмаясаҡ».